CELEX: 62021CN0238
Language: mt
Date: 2021-04-13 00:00:00
Title: Kawża C-238/21: Talba għal deċiżjoni preliminari mressqa mil-Landesverwaltungsgericht Steiermark (l-Awstrija) fit-13 ta’ April 2021 – Porr Bau GmbH vs Bezirkshauptmannschaft Graz-Umgebung

21.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 242/14
            
         
      Talba għal deċiżjoni preliminari mressqa mil-Landesverwaltungsgericht Steiermark (l-Awstrija) fit-13 ta’ April 2021 – Porr Bau GmbH vs Bezirkshauptmannschaft Graz-Umgebung
      (Kawża C-238/21)
      (2021/C 242/18)
      Lingwa tal-kawża: il-Ġermaniż
      
         Qorti tar-rinviju
      
      Landesverwaltungsgericht Steiermark
      
         Partijiet fil-kawża prinċipali
      
      
         Rikorrent: Porr Bau GmbH
      
         Konvenut: Bezirkshauptmannschaft Graz-Umgebung
      
         Domandi preliminari
      
      
                  1)
               
               
                  Leġiżlazzjoni nazzjonali li tipprovdi li l-istatus ta’ tmiem tal-iskart jintlaħaq biss meta l-iskart jew is-sustanzi residwali jew is-sustanzi li jirriżultaw minnhom jintużaw direttament bħala sostituti ta’ materja prima jew ta’ prodotti magħmula minn materja prima jew meta jiġu ppreparati bil-għan ta’ użu mill-ġdid, tmur kontra l-Artikolu 6(1) tad-Direttiva 2008/98/KE tal-Parlament Ewropew u tal-Kunsill tad-19 ta’ Novembru 2008 dwar l-iskart u li tħassar ċerti Direttivi (1)?
                  Fil-każ li tingħata risposta negattiva għall-ewwel domanda:
               
            
                  2)
               
               
                  Leġiżlazzjoni nazzjonali li tipprovdi li l-istatus ta’ tmiem tal-iskart, fir-rigward ta’ materjal estratt, jista’ biss jintlaħaq l-iktar kmieni permezz tas-sostituzzjoni ma’ materja prima jew ma’ prodotti mmanifatturati minn materja prima, tmur kontra l-Artikolu 6(1) tad-Direttiva 2008/98?
                  Fil-każ li tingħata risposta negattiva għall-ewwel u/jew għat-tieni domanda:
               
            
                  3)
               
               
                  Leġiżlazzjoni nazzjonali li tipprovdi li l-istatus ta’ tmiem tal-iskart, fir-rigward ta’ materja estratta, ma jistax jintlaħaq jekk kriterji formali (b’mod partikolari obbligi ta’ reġistrazzjoni u dokumentazzjoni) li ma għandhomx influwenza ambjentali rilevanti fuq il-miżura implimentata, ma jiġux osservati jew ma jiġux osservati kompletament, minkejja li l-materja estratta taqa’ b’mod verifikabbli taħt il-valuri limiti previsti għall-użu konkret (klassi ta’ kwalità) preskritti minħabba l-użu speċifiku previst, tmur kontra l-Artikolu 6(1) tad-Direttiva 2008/98?
               
            
         (1)  ĠU L 2008, L 312, p. 3.